Държавен вестник, бр. 67, 2013 г., стр. 41

БРОЙ  67	
Д Ъ Р Ж А В Е Н  В Е С Т Н И К 	
СТР.  41  
(3) След влизането в играта играчът по­
лучава пет карти с лицето надолу, крупието 
тегли за банката четири карти с лицето надолу 
и пета открита карта.
(4) След като играчът си разгледа картите, 
без да ги показва на никого друг на масата, 
има право да подмени една от картите си или 
да купи шеста карта. Подменянето на карта 
става, като играчът поставя картата, която 
иска да смени с лицето надолу върху масата, 
поставя залог, равен на антето, и получава 
нова карта от крупието. Ако играчът не иска 
да подмени, а иска да закупи шеста карта, 
може да я получи от крупието, като извърши 
нов залог на антето, равен на първия.
(5) След като получи всички искани карти, 
за които е заплатил нужните залози, играчът 
решава дали да продължи играта, или да излезе 
от нея. Ако играчът излезе от играта – губи 
първоначалните си залози (анте). Ако реши 
да продължи играта, играчът трябва да удвои 
направените до момента залози с нови чипове, 
а крупието открива закритите четири карти 
на банката.
(6) Крупието играе само с комбинация 
от асо и поп или по-голяма комбинация от 
карти и после сравнява своите карти с тези 
на играча. Ако комбинацията от картите на 
играча е по-голяма от тази на крупието, той 
получава равна сума (1-1) от анте и бонус от 
залагането при следната схема за изплащане 
на бонусите:
1. 1-1 – 1 чифт или по-малко;
2. 2-1 – 2 чифта;
3. 3-1 – тройка;
4. 4-1 – кента;
5. 5-1 – кольор;
6. 7-1 – фул;
7. 20-1 – каре;
8. 50-1 – кент флеш;
9. 100-1 – кент флеш роял.
(7) Ако крупието няма никаква комбина­
ция от карти или по-малка от асо с поп, не 
изплаща залога на играча, а само антето (1-1).
(8) Ако крупието има минимум комбинация 
асо и поп и по-голяма, е длъжен да изплати 
антето (1-1) и втория залог на играча по реда, 
указан в схемата по ал. 6, само ако играчът 
има по-голяма комбинация.
(9) Ако картите на крупието са по-високи 
от тези на играча, то играчът губи залога си 
и крупието взема анте и залога.
(10) Играчът може да направи залог за 
премия (БОНУС БЕТ), който е различен от 
описаните дотук и да получи печалба, ако 
комбинацията от неговите първи пет карти 
е, както следва:
1. кент флеш роял – 5000:1;
2. кент флеш – 1000:1;
3. каре – 250:1;
4. фул – 150:1;
5. кольор – 100:1.
(11) Залогът на премия БОНУС БЕТ се 
определя от организатора и се утвърждава 
от ДКХ.
(12) При наличие на система за джакпот 
с натрупване (прогресивен) комбинациите, 
на които се изплаща джакпотът, печалбите 
за различните печеливши комбинации и ми­
нималният и максимален залог на премия 
БОНУС БЕТ се определят от организатора и 
се утвърждават от ДКХ.
Чл. 16. (1) В играта „Казино покер със 
7 карти – три затворени и четири отворени“ 
играчите играят един срещу друг, а казиното 
взема комисионна от всяка ръка за обслуж­
ването им.
(2) Играта започва, като всички играчи 
влизат със залог „Анте“, след което крупието 
раздава на всеки играч по две карти, обърнати 
с лицето надолу (затворени), и по една карта, 
обърната с лицето нагоре (отворена).
(3) Раздаването на картите започва от ля­
востоящия на крупието играч и се върти по 
часовниковата стрелка по цялата маса.
(4) Първият рунд за залагане започва иг­
рачът с най-ниска карта, като спазва макси­
мумите и минимумите на масата.
(5) Играта и залаганията продължават от 
този играч по посока на часовниковата стрелка.
(6) Следващият играч след този, който от­
крива, има право да избере един от следните 
варианти на игра:
1. да се откаже от ръката, като предаде 
картите си обратно на крупието, което значи, 
че не взема повече участие в започналата игра;
2. да заложи в ПОДА сума, равна на тази, 
която е заложил първият играч;
3. да вдигне залога (РЕЙСИНГ), като сложи 
в ПОДА сума, по-голяма от тази на първия 
играч, която е съобразена с максимума на 
масата.
(7) След РЕЙСИНГ всички играчи, които 
искат да продължат играта, са длъжни да из­
равнят залозите си със залога на този, който 
е направил РЕЙСИНГ. След това изравняване 
крупието раздава на всеки участващ в играта 
още една карта, обърната с лицето нагоре 
(отворена), и отново започва залагането 
както в първия случай, с едно изключение 
този път, че играчът с най-висока комбина­
ция от двете карти с лице нагоре започва 
пръв залагането.
(8) От втория рунд и всички останали 
рундове на играчите е позволено да пасуват 
(ЧЕКИНГ), което означава, че те могат да 
продължат играта, без да слагат пари в ПОДА.
(9) Когато седем карти са раздадени на 
всеки играч, две с лицето надолу, четири с 
лицето нагоре и последната с лицето надолу, 
играчите съставят най-добрата си комбинация 
от карти, като избират от тези седем само 
пет карти.